Internet Explorer

Internet Explorer (IE ar MSIE) – interneto naršyklė, sukurta bendrovės „Microsoft“. Nuo 1999 m. tai ilgą laiką buvo plačiausiai naudojama naršyklė, populiarumo viršūnę pasiekusi 2002–2003 m., kai IE5 ir IE6 versijos užėmė apie 95 proc. naršyklių rinkos. Vėliau rinkos dalis nuolat mažėjo, nepaisant IE7 versijos išleidimo. 2009 m. išėjo IE8 ir 2011 m. IE9.

Nuo Microsoft Windows 98 versijos Internet Explorer yra glaudžiai integruota į operacinę sistemą. Microsoft kompanija dėl to buvo kritikuojama, nes kritikų teigimu Windows ir Internet Explorer integravimo tikslas buvo išstumti iš rinkos kitų kompanijų siūlomas naršykles, kas dėl dominuojančios „Microsoft“ padėties operacinių sistemų rinkoje praktiškai ir įvyko. Internet Explorer dažnai kritikuojama ir dėl saugumo spragų, daugiausia susijusių su ActiveX panaudojimu, nors Microsoft neigia, kad jų naršyklė yra mažiau saugi negu kitos. Internet Explorer platinama nemokamai.

Po antimonopolinių teisminių nagrinėjimų naujausiose Microsoft operacinėse sistemose Internet Explorer gali būti atjungta ir pakeista kitu ekvivalentu. Tačiau ir šiuo atveju programa nėra pašalinama, o tik paslepiama.

Egzistavo ir naršyklės versijos, skirtos kitoms operacinėms sistemoms:
 UNIX šeimos operacinėms sistemoms skirta versija buvo vystoma 1996–2001 m.
 Mac OS operacinėms sistemoms skirta versija buvo vystoma 1996–2003 m.

Internet Explorer 6 2008 m. pradžioje užėmė apie 30 proc., o septintoji versija – apie 22 % rinkos.http://www.w3schools.com/browsers/browsers_stats.asp

2020 m. rugpjūtį Microsoft paskelbė, kad Internet Explorer palaikymas bus nutrauktas nuo 2021 m. rugpjūčio mėn.https://www.independent.co.uk/life-style/gadgets-and-tech/news/microsoft-internet-explorer-out-use-11-edge-a9676176.htmlhttps://techcommunity.microsoft.com/t5/microsoft-365-blog/microsoft-365-apps-say-farewell-to-internet-explorer-11-and/ba-p/1591666

 Istorija 
Pirma Internet Explorer versija sukurta Spyglass Mosaic pagrindu, kai 1995 m. Microsoft nusipirko teises į šį produktą.

Pirmoji rimta naršyklės versija – Internet Explorer 3, bet plačiai pradėta naudoti tik Internet Explorer 4 versija, išleista 1997 m. spalį, kartu su Windows 98.

1998 m. rugsėjį išleista 5 versija, 2001 m. spalį – 6-oji versija, 2006 m. spalį – 7-oji versija, 2009 m. kovo – 8-oji versija, 2011 m. kovo – 9-oji versija, 2012 m. rugsėjį – 10-oji versija, o 2013 m. spalį – 11-oji versija.

2015 m. liepos 29 d. pasirodžius naujausiai Microsoft Windows 10 operacinei sistemai, joje Internet Explorer naršyklė buvo pakeista nauja Microsoft Edge naršykle.

Raktas:Sena versijaDabartinė versijaAteities versija

 Svarbesnė versija Smulkesnė versija Išleidimo data Reikšmingi pakeitimai Tiekama kartu su Versija 1 1.0 1995 m. rugpjūtis Pirmasis leidimas. „Plus! pack for Windows 95“ (Plius! paketas Windows 95 operacinei sistemai) 1.5 ? ? Versija 2 2.0 Beta 1995 m. spalis HTML lentelių ir kitų elementų palaikymas. 2.0 1995 m. lapkritis SSL, sausainiai (cookies), VRML, ir Interneto naujienų grupės (Internet newsgroups). Windows NT 4.0 2.01 ? Klaidų taisymo leidimas. Versija 3 3.0 Alpha 1 1996 m. kovas Patobulintas HTML lentelių (tables), rėmų (frames), ir kitų elementų palaikymas. 3.0 Alpha 2 1996 m. gegužė VBScript ir JScript palaikymas. 3.0 Beta 2 1996 m. liepa CSS ir Java palaikymas. 3.0 1996 m. rugpjūtis Galutinis leidimas. Windows 95 OSR2 3.01 1996 m. spalis Klaidų taisymo leidimas. 3.02 ? Klaidų taisymo leidimas. 3.03 ? Klaidų taisymo leidimas. Versija 4 4.0 Beta 1 1997 m. balandis Patobulintas CSS ir Microsoft DOM palaikymas. 4.0 Beta 2 1997 m. liepa Patobulintas HTML ir CSS palaikymas. 4.0 1997 m. spalis Patobulintas HTML ir CSS palaikymas. Windows 98 4.01 1997 m. lapkritis Klaidų taisymo leidimas. Versija 5 5.0 Beta 1 1998 m. birželis Didesnio kiekio CSS2 stilių palaikymas. 5.0 Beta 2 1998 m. lapkritis Teksto rašymo iš dešinės į kairę, XML/XSL ir platesnis CSS stilių palaikymas. 5.0 1999 m. kovas Galutinis leidimas. Windows 98 SE ir 2000 5.01 ? Klaidų taisymo leidimas. 5.5 Beta 1 1999 m. rugsėjis Palaikoma daugiau CSS stilių, nedideli pakeitimai geresniam rėmų (frames) palaikymui. 5.5 2000 m. liepa Galutinis leidimas. Windows ME Versija 6 6.0 Beta 1 2001 m. kovas Daugiau CSS pakeitimų ir klaidų ištaisymų norint labiau atitikti W3C standartus. 6.0 2001 m. spalis Galutinis leidimas. Windows XP 6.0 SP1 2002 m. rugsėjo 9 d. Pažeidžiamumo pataisa. Windows XP SP1 6.0 SP2 2004 m. rugpjūčio 25 d. Pažeidžiamumo pataisa. Iššokančių langų/ActiveX blokatorius. Priedų tvarkyklė. Nutraukiamas Windows versijų, ankstesnių už Windows XP, palaikymas. Windows XP SP2 Versija 7 7.0 Beta 3 2006 m. liepos 14 d. PNG permatomų alpha kanalų palaikymas. CSS patobulinimai ir klaidų pataisymai. Naršymas kortelėmis (kelių puslapių atsivertimas viename lange su galimybe greitai persijungti). 7.0 2006 m. spalio 18 d. Galutinis leidimas. Windows VistaVersija 8 8.0 Beta 1 2008 m. kovo 5 d. Geresnis CSS, RSS, AJAX palaikymas. Griežtesnis standartų lakymąsis. 8.0 Beta 2 2008 m. rugpjūčio 27 d. 8.0 2009 m. kovo 27 d. Windows 7Versija 9 9.0 2011 m. kovo 15 d. Geresnis HTML5. Griežtesnis standartų lakymasis.Versija 10 10.0 2012 m. rugsėjo 4 d. Geresnis CSS3 ir HTML5. Windows 8 ir Server 2012Versija 11 11.0 2013 m. spalio 17 d. Windows 8.1

 Išnašos 

Kategorija:Naršyklės
Kategorija:Microsoft